Grb Kirgistana
Grb Kirgistana je usvojen 2. juna 1992. Grb ima oblik kruga u kojem prevladava plava boja. Svjetlo-plava boja simbolizira hrabrost i velikodušnost kod Kirgiza. Lijevo i desno na grbu nalaze se žito i pamuk. U krugu oko grba stoji ime države "Кыргыз Республикасы" (Republika Kirgistan). U sredini vidi se obris planinskog lanca Tian Shan, ispod kojeg se nalaze polja. Iznad panorame planina, vidi se izlazeće sunce. Ispod cjelokupnog ovog prizora, vidi se orao s uzdignutim krilima, što označava simboliku slobode Kirgiškog naroda.